พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยมหาสารคามพ.ศ. ๒๕๕๐[๑] ภูมิพลอดุลยเดช ป.ร.ให้ไว้ ณ วันที่ ๒๕ มกราคมพ.ศ. ๒๕๕๐เป็นปีที่ ๖๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยมหาสารคามอาศัยอำนาจตามความในมาตรา๑๖ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๔๙ กับมาตรา ๔๖วรรคสอง และมาตรา ๕๐ วรรคสอง แห่งพระราชบัญญัติมหาวิทยาลัยมหาสารคาม พ.ศ. ๒๕๓๗จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยมหาสารคาม พ.ศ. ๒๕๕๐มาตรา๒ พระราชกฤษฎีกานี้ให้ใช้บังคับตั้งแต่วันที่๑๘ ธันวาคม พ.ศ. ๒๕๔๙ เป็นต้นไปมาตรา๓ ให้ยกเลิก(๑) พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยมหาสารคาม พ.ศ. ๒๕๔๓(๒) พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยมหาสารคาม (ฉบับที่๒) พ.ศ. ๒๕๔๕(๓) พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยมหาสารคาม (ฉบับที่๓) พ.ศ. ๒๕๔๗มาตรา๔ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยมหาสารคาม ดังต่อไปนี้(๑) สาขาวิชาการจัดการ มีปริญญาสามชั้น คือ(ก) เอก เรียกว่า การจัดการดุษฎีบัณฑิต ใช้อักษรย่อ กจ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า การจัดการมหาบัณฑิต ใช้อักษรย่อ กจ.ม.(ค) ตรี เรียกว่า การจัดการบัณฑิต ใช้อักษรย่อ กจ.บ.(๒) สาขาวิชาการท่องเที่ยวและโรงแรม มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๓) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิตใช้อักษรย่อ บช.บ.(๔) สาขาวิชาการแพทย์แผนไทยประยุกต์ มีปริญญาสองชั้น คือ(ก) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ข) ตรี เรียกว่า วิทยาศาสตรบัณฑิต ใช้อักษรย่อ วท.บ.(๕) สาขาวิชาการศึกษา มีปริญญาสามชั้น คือ(ก) เอก เรียกว่า การศึกษาดุษฎีบัณฑิต ใช้อักษรย่อ กศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า การศึกษามหาบัณฑิต ใช้อักษรย่อ กศ.ม. และ ศิลปศาสตรมหาบัณฑิต ใช้อักษรย่อ ศศ.ม. และ วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า การศึกษาบัณฑิต ใช้อักษรย่อ กศ.บ. และ ศิลปศาสตรบัณฑิต ใช้อักษรย่อ ศศ.บ. และ วิทยาศาสตรบัณฑิต ใช้อักษรย่อ วท.บ.(๖) สาขาวิชาเทคโนโลยี มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า เทคโนโลยีบัณฑิต ใช้อักษรย่อ ทล.บ. และ วิทยาศาสตรบัณฑิต ใช้อักษรย่อ วท.บ.(๗) สาขาวิชานิติศาสตร์ มีปริญญาสามชั้น คือ(ก) เอก เรียกว่า นิติศาสตรดุษฎีบัณฑิต ใช้อักษรย่อ น.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า นิติศาสตรมหาบัณฑิต ใช้อักษรย่อ น.ม.(ค) ตรี เรียกว่า นิติศาสตรบัณฑิต ใช้อักษรย่อ น.บ.(๘) สาขาวิชานิเทศศาสตร์ มีปริญญาสามชั้น คือ(ก) เอก เรียกว่า นิเทศศาสตรดุษฎีบัณฑิต ใช้อักษรย่อ นศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค) ตรี เรียกว่า นิเทศศาสตรบัณฑิต ใช้อักษรย่อ นศ.บ.(๙) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๑๐) สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๑๑) สาขาวิชาแพทยศาสตร์ มีปริญญาสองชั้น คือ(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๑๒) สาขาวิชาเภสัชศาสตร์ มีปริญญาสามชั้น คือ(ก) เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า เภสัชศาสตรมหาบัณฑิต ใช้อักษรย่อ ภ.ม. และ วิทยาศาสตรมหาบัณฑิต ใช้อักษรย่อ วท.ม.(ค) ตรี .เรียกว่า เภสัชศาสตรบัณฑิต ใช้อักษรย่อ ภ.บ.(๑๓) สาขาวิชามนุษยศาสตร์และสังคมศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๔) สาขาวิชารัฐประศาสนศาสตร์ มีปริญญาสามชั้น คือ(ก) เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค) ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๑๕) สาขาวิชารัฐศาสตร์ มีปริญญาสามชั้น คือ(ก) เอก เรียกว่า รัฐศาสตรดุษฎีบัณฑิต ใช้อักษรย่อ ร.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐศาสตรมหาบัณฑิต ใช้อักษรย่อ ร.ม.(ค) ตรี เรียกว่า รัฐศาสตรบัณฑิต ใช้อักษรย่อ ร.บ.(๑๖) สาขาวิชาวัฒนธรรมศาสตร์ มีปริญญาสองชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(๑๗) สาขาวิชาวิทยาการสารสนเทศ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม. และ ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ. และ ศิลปศาสตรบัณฑิต ใช้อักษรย่อ ศศ.บ.(๑๘) สาขาวิชาวิทยาการสิ่งแวดล้อมและทรัพยากรธรรมชาติ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๙) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๒๐) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๒๑) สาขาวิชาศิลปกรรมศาสตร์ มีปริญญาสามชั้น คือ(ก) เอก เรียกว่า ศิลปกรรมศาสตรดุษฎีบัณฑิต ใช้อักษรย่อ ศป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปกรรมศาสตรมหาบัณฑิต ใช้อักษรย่อ ศป.ม. และ ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปกรรมศาสตรบัณฑิต ใช้อักษรย่อ ศป.บ. และ ศิลปศาสตรบัณฑิต ใช้อักษรย่อ ศศ.บ.(๒๒) สาขาวิชาเศรษฐศาสตร์ มีปริญญาสามชั้น คือ(ก) เอก เรียกว่า เศรษฐศาสตรดุษฎีบัณฑิต ใช้อักษรย่อ ศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๒๓) สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่า สถาปัตยกรรมศาสตรดุษฎีบัณฑิต ใช้อักษรย่อ สถ.ด. และปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๒๔) สาขาวิชาสาธารณสุขศาสตร์ มีปริญญาสามชั้น คือ(ก) เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า สาธารณสุขศาสตรมหาบัณฑิต ใช้อักษรย่อ ส.ม. และ วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า สาธารณสุขศาสตรบัณฑิต ใช้อักษรย่อ ส.บ. และ วิทยาศาสตรบัณฑิต ใช้อักษรย่อ วท.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา๕ ครุยวิทยฐานะของมหาวิทยาลัยมหาสารคามมีสามชั้น ดังต่อไปนี้(๑) ครุยดุษฎีบัณฑิต ทำด้วยผ้าหรือแพรสีดำเย็บเป็นเสื้อคลุมยาวเหนือข้อเท้าพอประมาณหลังจีบ ตัวเสื้อผ่าอกตลอดมีแถบกำมะหยี่หรือสักหลาดสีเทา กว้าง ๑๐ เซนติเมตร ขลิบริมด้วยผ้าสีเหลือง กว้าง๑.๕ เซนติเมตร เย็บติดเป็นสาบตามสีประจำมหาวิทยาลัยตลอดด้านหน้าทั้งสองข้างแขนเสื้อปลายบานยาวระดับข้อมือตอนกลางแขนเสื้อทั้งสองข้างมีแถบกำมะหยี่หรือสักหลาดสีเทากว้าง ๗ เซนติเมตร ยาว ๔๒เซนติเมตร ขลิบริมด้วยผ้าสีเหลือง กว้าง ๐.๕ เซนติเมตรปลายแถบทั้งสองข้างเป็นมุมแหลม จำนวน ๓ แถบ ติดเรียงกันตามขวางระยะห่างกัน ๓.๕เซนติเมตร ตัวเสื้อประดับด้วยเข็มวิทยฐานะ จำนวน ๒ อันในระดับหน้าอกกึ่งกลางของแถบกำมะหยี่หรือสักหลาดสีเทาด้านหน้าทั้งสองข้างมีผ้าคล้องคอด้านในทำด้วยผ้าต่วนหรือแพรสีเหลือง มีแถบทำด้วยผ้าต่วนหรือ แพรสีเทากว้าง ๘ เซนติเมตร ทาบจากขอบมุมด้านล่างเป็นแนวยาวรอบ และมีแพรสีเหลือง กว้าง ๑.๕เซนติเมตร ขลิบริมขอบล่าง(๒) ครุยมหาบัณฑิต เช่นเดียวกับครุยดุษฎีบัณฑิตแต่ตอนกลางแขนมีแถบกำมะหยี่หรือ สักหลาดสีเทา จำนวน ๒ แถบติดเรียงกันตามขวางระยะห่างกัน ๓.๕ เซนติเมตร(๓) ครุยบัณฑิต เช่นเดียวกับครุยดุษฎีบัณฑิตแต่ตอนกลางแขนมีแถบกำมะหยี่หรือ สักหลาดสีเทา จำนวน ๑ แถบ ติดตามขวางมาตรา๖ เข็มวิทยฐานะของมหาวิทยาลัยมหาสารคามมีลักษณะเป็นรูปตรามหาวิทยาลัยซึ่ง เรียกว่า โรจนากร ขนาดกว้าง๓.๕ เซนติเมตร ยาว ๔.๕ เซนติเมตร ทำด้วยโลหะสีทองมีองค์ประกอบเป็นรูปใบเสมาตรงกลางมีรูปสัญลักษณ์ขององค์พระธาตุนาดูนประดิษฐานอยู่เหนือสุริยรังสี ด้านล่างเป็นลายขิดอีสานมีคำขวัญเป็นภาษาบาลีว่า พหูนํ ปณฺฑิโต ชีเว หมายถึง ผู้มีปัญญาพึงเป็นอยู่เพื่อมหาชนมาตรา๗ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย และอธิการบดีของมหาวิทยาลัยมหาสารคาม มีดังต่อไปนี้(๑) นายกสภามหาวิทยาลัย ครุยทำด้วยผ้าหรือแพรสีเทาเข้มเย็บเป็นเสื้อคลุมยาวเหนือข้อเท้าพอประมาณ หลังจีบ ตัวเสื้อผ่าอกตลอดมีแถบกำมะหยี่หรือผ้าสักหลาดสีเหลือง กว้าง ๑๐ เซนติเมตร ขลิบริมด้วยผ้าสีดำ กว้าง๐.๕ เซนติเมตร เย็บติดเป็นสาบตลอดด้านหน้าทั้งสองข้าง แขนเสื้อปลายบาน ยาวระดับข้อมือตอนกลางแขนเสื้อทั้งสองข้างมีแถบกำมะหยี่หรือสักหลาดสีเหลือง กว้าง ๔.๕ เซนติเมตร ยาว๔๒ เซนติเมตร ปลายแถบทั้งสองข้างเป็นมุมแหลม จำนวน ๔ แถบ ติดเรียงกันตามขวางระยะห่าง๓.๕ เซนติเมตร ตัวเสื้อประดับด้วยสายสร้อยทำด้วยโลหะสีทอง มีผ้าคล้องคอด้านในมี ลักษณะเช่นเดียวกับครุยดุษฎีบัณฑิตด้านนอกมีพื้นเป็นผ้าต่วนหรือแพรสีเทา มีแถบกำมะหยี่หรือ สักหลาดสีเหลือง กว้าง๑.๕ เซนติเมตร ขลิบริมขอบล่าง(๒) กรรมการสภามหาวิทยาลัย เช่นเดียวกับนายกสภามหาวิทยาลัยแต่ตัวเสื้อไม่มีสายสร้อยประดับ(๓) อธิการบดี เช่นเดียวกับนายกสภามหาวิทยาลัยแต่ตัวเสื้อประดับด้วยสายสร้อยทำด้วยโลหะสีเงินมาตรา๘ สีประจำมหาวิทยาลัยมหาสารคามและสีประจำสาขาวิชา มีดังต่อไปนี้(๑) มหาวิทยาลัย สีเหลืองเทา(๒) สาขาวิชาการจัดการ สีส้ม(๓) สาขาวิชาการท่องเที่ยวและโรงแรม สีม่วงอ่อน(๔) สาขาวิชาการบัญชี สีแดงเลือดนก(๕) สาขาวิชาการแพทย์แผนไทยประยุกต์ สีเขียวไพร(๖) สาขาวิชาการศึกษา สีแสด(๗) สาขาวิชาเทคโนโลยี สีชมพู(๘) สาขาวิชานิติศาสตร์ สีน้ำเงิน(๙) สาขาวิชานิเทศศาสตร์ สีกรมท่า(๑๐) สาขาวิชาบริหารธุรกิจ สีฟ้า(๑๑) สาขาวิชาพยาบาลศาสตร์ สีขาว(๑๒) สาขาวิชาแพทยศาสตร์ สีเขียว(๑๓) สาขาวิชาเภสัชศาสตร์ สีเขียวมะกอก(๑๔) สาขาวิชามนุษยศาสตร์และสังคมศาสตร์ สีม่วง(๑๕) สาขาวิชารัฐประศาสนศาสตร์ สีฟ้าเข้ม(๑๖) สาขาวิชารัฐศาสตร์ สีน้ำตาลอ่อน(๑๗) สาขาวิชาวัฒนธรรมศาสตร์ สีเทาเงิน(๑๘) สาขาวิชาวิทยาการสารสนเทศ สีน้ำเงินเข้ม(๑๙) สาขาวิชาวิทยาการสิ่งแวดล้อม สีเขียวตองอ่อนและทรัพยากรธรรมชาติ(๒๐) สาขาวิชาวิทยาศาสตร์ สีเหลือง(๒๑) สาขาวิชาวิศวกรรมศาสตร์ สีเลือดหมู(๒๒) สาขาวิชาศิลปกรรมศาสตร์ สีทอง(๒๓) สาขาวิชาเศรษฐศาสตร์ สีฟ้าอ่อน(๒๔) สาขาวิชาสถาปัตยกรรมศาสตร์ สีน้ำตาล(๒๕) สาขาวิชาสาธารณสุขศาสตร์ สีชมพูอมส้มมาตรา๙ ให้มหาวิทยาลัยมหาสารคามจัดทำครุยวิทยฐานะเข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา๑๐ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการพลเอก สุรยุทธ์ จุลานนท์นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยมหาสารคามได้เปิดสอน สาขาวิชาการจัดการสาขาวิชาการท่องเที่ยวและโรงแรม สาขาวิชาการบัญชี สาขาวิชาการแพทย์แผนไทยประยุกต์ สาขาวิชานิติศาสตร์สาขาวิชานิเทศศาสตร์ สาขาวิชาแพทยศาสตร์ สาขาวิชารัฐศาสตร์ สาขาวิชาวัฒนธรรมศาสตร์สาขาวิชาวิทยาการสารสนเทศ สาขาวิชาวิทยาการสิ่งแวดล้อมและทรัพยากรธรรมชาติและสาขาวิชาเศรษฐศาสตร์เพิ่มขึ้น และกำหนดให้มีปริญญาในสาขาวิชาอักษรย่อสำหรับสาขาวิชา และสีประจำสาขาวิชาสำหรับสาขาวิชาดังกล่าวรวมทั้งกำหนดให้มีปริญญาปรัชญาดุษฎีบัณฑิตในบางสาขาวิชาและเพิ่มเติมรายละเอียดของครุยวิทยฐานะ และเข็มวิทยฐานะ สมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะเข็มวิทยฐานะและครุยประจำตำแหน่งของมหาวิทยาลัยมหาสารคาม เสียใหม่ และโดยที่มาตรา ๔๖ วรรคสองและมาตรา ๕๐ วรรคสอง แห่งพระราชบัญญัติมหาวิทยาลัยมหาสารคาม พ.ศ. ๒๕๓๗บัญญัติให้การกำหนดปริญญาในสาขาวิชา อักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้คุณากร/ผู้จัดทำ๒๘ กันยายน ๒๕๕๔[๑] ราชกิจจานุเบกษาเล่ม ๑๒๔/ตอนที่ ๙ ก/หน้า ๔/๕ กุมภาพันธ์ ๒๕๕๐